Cyril le Kitty Johnson ba ile ba ikgafa gomme ba tšea bobulamadibogo. Ba ile ba dira phetho ya gore ba rekiše ntlo ya bona le thoto gore ba kgone go iphediša tirelong ya nako e tletšego. Cyril o ile a tlogela mošomo, ka morago ga kgwedi ke ge ba loketše go thoma go bula madibogo. O gopola ka gore: “Re be re tloga re kgodišegile ka seo re se dirago, re se dirile ka go rata gape re thabile.” 16 Monna yo mongwe yoo a bego a botega yo re balago ka yena ka Mangwalong a Seheberu ke Daniele. O ile a hlankela Modimo ka mengwaga e mentši gomme Modimo o ile a mo thekga. Nakong e nngwe, morongwa wa Jehofa o ile a bitša Daniele gore ke “monna yo a rategago kudu,” gomme a mmotša gore ‘khutšo e be le yena’ le gore a ‘tie matla.’​—Dan. 9:22, 23; 10:11, 18, 19.